钦定古今图书集成/历象汇编/岁功典/第072卷 > 念奴娇〈中秋〉 前人
## 钦定古今图书集成/历象汇编/岁功典/第072卷 > 念奴娇〈中秋〉 前人

凭高眺远，见长空万里，云无留迹。桂魄飞来光射处，
冷浸一天秋碧。玉宇琼楼，乘鸾来去，人在清凉国。江
山如画，望中烟树历历。　我醉拍手狂歌，举杯邀月，
对影成三客。起舞徘徊风露下，今夕不知何夕。便欲
乘风，翻然归去，何用骑鹏翼。水晶宫里，一声吹断横
笛。